
1. Място на горското стопанство в местното развитие и роля на ТП ДГС „Горна Оряховица“

ТП Държавно горско стопанство “Горна Оряховица” носи наименованието си от град Горна Оряховица, който се намира на територията му и е най-големият по площ и население за района. На север граничи с ДГС “Бяла”, на североизток и изток с ДЛС “Черни Лом” и ДГС “Омуртаг”,  на юг с ДГС “Елена” и на запад с ДЛС “Болярка” гр. Велико Търново. Изброените граници не преминават навсякъде през горски комплекси, а и през земеделски земи. 
ТП ДГС Горна Оряховица се намира на територията на Великотърновска област и управлява държавните горски територии в землищата на общините Горна Оряховица, Лясковец и Стражица. , с общо 43 бр. населени места. Броят на населението възлиза на около 87 000 души /съгласно ГСП от 2016 г./. 
Пътната мрежа в района е добре развита. Всички селища са свързани помежду си посредством асфалтирани пътища. Съществено значение имат първокласен път София – Велико Търново - Варна, а от там до градовете Стражица, Бяла, Попово, Омуртаг и Елена. Тези основни пътни артерии, допълнени с многобройните асфалтирани пътища вътре в общините и направените от дейността на държавното горско стопанство черни и чакълирани горски пътища задоволяват напълно нуждите на горскостопанската дейност, особено при добива и транспорта на строителна дървесина и дърва. 
Държавното горско стопанство е разделено на два горскостопански участъка: “Сушица” и “Кесарево”. Седалището им е в гр. Горна Оряховица. 
В горско–административно отношение ТП ДГС “Горна Оряховица” се числи към „Северноцентрално държавно предприятие” ДП гр. Габрово, с контролен орган Регионална дирекция на горите – град Велико Търново.
На територията на ТП ДГС “Горна Оряховица” се намират следните защитени природни обекти:
Защитена местност “Божур поляна” , обявена със заповед № РД-1316 от 27.12.2002 г. на МОСВ, Защитена местност “Железарци”, обявена със заповед № РД-1304 от 27.12.2002 г. на МОСВ и Защитена местност “Лесопарка” , обявена със заповед № РД-1302 от 30.12.2002 г. на МОСВ.
Лесистостта на Община Горна Оряховица е  14,5%, на  Община Лясковец е  11,4% и на Община Стражица е  25,7% .
Общата лесистост в района на ТП ДГС “Горна Оряховица” е 20,8%.

Площта на  горските територии - държавна собственост, възлиза на 14157,3  ха  или 64,5% от общата площ на стопанството –  21 942,1 ха.
Разпръснатостта на отделните горски територии, тяхната отдалеченост, както помежду им, така и от основните икономически центрове, преобладаващият процент на обработваеми земи в района, са причина горите на територията на стопанството да не са от основно значение за икономиката на общините,  в които се намират. 
Добитите дървени материали се използват като източник на дърва за горене и като суровина за дървесина и целулоза. 
Селското стопанство в района е добре развито. 
Средногодишно добивът на строителна дървесина от държавните гори възлиза на 8764 куб.м, а на дърва за огрев – 18686 куб.м.
Потребителите на дървесина ползват изцяло автотранспорт.
Дървесината за целулоза е с крайни потребители „Свилоцел” и „Кроношпан България”. Средногодишно около 1750 куб.м дърва за огрев се заделят за местното население.
Останалите количества дървесина са изкупувани основно от местни фирми и отиват предимно за жителите на населените места в района на стопанството и съседните на тях.
От страничните ползвания в района на ТП ДГС “Горна Оряховица” най-голямо значение има събирането на гъби и билки, в т.ч. на липов цвят. 
Мястото на горите в икономиката на района придобива все по-голямо значение, като се увеличава делът на недървопроизводителните функции на гората. На територията на стопанството се намират два манастира – “Св. Св. Петър и Павел” в землището на гр. Лясковец и „Свети пророк Илия” в землището на гр. Горна Оряховица. През годината се организират събори, които привличат туристи от цялата страна.
Персоналът на ТП ДГС „Горна Оряховица“ е предимно от местни хора.
2. Обхват на дейността на ТП ДГС „Горна Оряховица“ и сфери на социално въздействие 
Държавно горско стопанство “Горна Оряховица” се намира между 43º 5′ и 43º 23′ северна ширина и между 25º40′ и 26º8′ източна дължина по Гринуич. Територията му е разположена предимно в Дунавска хълмиста област. Малка част от горите (южно от селата Джулюница и Кесарево) заемат най-ниските части от северните склонове на Стара планина (Предбалкана). Някои автори твърдят, че северозападната част на стопанството (община Стражица) е част от Лудогорието.
В стопанството горските комплекси са много на брой и разпокъсани от земеделски площи. Те образуват елипсовидна до кръгла фигура със средни размери в посока север-юг – 35 км и в посока изток-запад – 45 км.
Релефът на Държавно горско стопанство “Горна Оряховица” се дели на равнинен – зает е от горски площи по поречието на река Янтра и на равнинно-хълмист и хълмисто предпланински – зает е от комплексите гора, разположени по склоновете на Предбалкана, Търновските височини и Антоновските височини. 
ТП ДГС „Горна Оряховица“ засяга всички сфери свързани с горскостопански, ловностопански и лесокултурни дейности, както и снабдяването на местното население с дърва за огрев.

3. Засегнати и заинтересовани лица и групи от дейността на ТП ДГС „Горна Оряховица“
Списък на заинтересованите страни, относно ГВКС, социални аспекти и горската сертификация за управлението на горите в ТП ДГС „Горна Оряховица“
	ОРГАНИЗАЦИЯ
	Лице за контакти
	Адрес

	РДГ Велико Търново
	инж.Николай Николов
	гр.Велико Търново, бул."България" №23

	СЦДП-ДП Габрово
	инж.Цветелин Миланов
	гр.Габрово, ул."Минзухар" 1

	РИОСВ-Велико Търново
	Елена Стефанова
	5002 гр.Велико Търново,ул."Никола Габровски" №68

	Басейнова дирекция- Плевен
	инж. Петър Димитров
	1237 гр. Плевен, ул."Васил Левски" №1 ет.16

	Лесозащитна станция-София
	инж.Николай Стоянов
	гр. София, ул. Шосе Банкя № 3

	Горска семеконтролна станция-София
	инж.Иван Млеченков
	гр. София, ул. Искърско шосе №5

	Ловно-Рибарско дружество "Сидер войвода"
	Йордан Бобонков-председател
	гр.Горна Оряховица, ул."Сидер войвода" №46

	Ловно-Рибарско дружество "Тасладжа"
	Красимир Коев-председател
	гр.Стражица, ул."Михал Друмев" №3

	Туристическо дружество "Камъка"
	Управител
	гр.Горна Оряховица1 ул."Мано Тодоров" №2

	Туристическо дружество "Янтра-1915"
	Управител
	гр.Лясковец, ул."Никола Козлев" №70

	Туристическо дружество "Тасладжа" 
	Управител
	гр.Стражица, ул."Дончо Узунов" №5

	Отдел Растителна защита и ФСК Г.Оряховица
	Отдел РЗ В.Търново
	гр.Велико Търново, ул."Магистрална" №30

	
	Пункт ФСК Г.Оряховица
	гр.Горна Оряховица

	ОДБХ Велико Търново
	Д-р Станимир Спасов
	5000 ВеликоТърново, ул. "Никола Габровски" 77

	Община Горна Оряховица
	инж. Добромир Добрев
	5100, гр.Горна Оряховица, пл. "Георги Измирлиев" № 5

	Община Лясковец
	д-р Ивелина Гецова 
	5140 гр. Лясковец, пл."Възраждане" №1

	Община Стражица
	Румен Павлов
	гр.Стражица, ул."Дончо Узунов" №5

	РС "ПБЗН" - Горна Оряховица
	гл. инсп.инж. Георги Тодоров
	гр.Горна Оряховица, ул."Стоил войвода" №3

	РС "ПБЗН"-Стражица
	гл. инсп. инж. Светослав Йорданов
	гр.Стражица, ул. “Цар Симеон” № 26



4. Културни особености на засегнатите/заинтересованите лица/групи, които да се вземат предвид при взаимодействията с тях.
Контактите ни с засегнатите/заинтересованите страни са предимно в писмена форма, но не са изключени и лични срещи. С институциите, с които работим пряко имаме добри практики на съвместна работа. Това са основно представителите на местната власт, органите на МВР и ПБЗН, РДГ, РИОСВ и др.
5. Права на местните общности /законови и традиционни/ и засегнатите страни във връзка с дейността на ТП ДГС „Горна Оряховица“.
При плануване и извършване на дейности ТП ДГС „Горна Оряховица“ не накърнява правата на местните общности. При възникнал спор или проблем се търси диалог между страните.
6. Настоящи и потенциални благоприятни и неблагоприятни въздействия от дейността на ТП ДГС „Горна Оряховица“ в т. ч. социални, екологични и икономически.
Цел на стопанството ни е да ограничим неблагоприятните въздействия от дейността ни до минимум.
7. Мерки за преодоляване на идентифицираните неблагоприятни въздействия от дейността. 
В зависимост от установените неблагоприятни въздействия се вземат адекватни мерки за преодоляването им и недопускане за бъдещата работа на стопанството.
8. Начини за информиране и провеждане на консултации със засегнатите/ заинтересовани страни, както и за разрешаване на спорове.
Информирането става само в писмена форма. Канят се засегнатите или заинтересованите страни за провеждане на консултация. Определя се комисия за работа по конкретния случай и се прави всичко необходимо по мирен и извънсъдебен път да се реши установения проблем.
9. Възможности за принос на ТП ДГС „Горна Оряховица“ към местното социално и икономическо развитие.
ТП ДГС „Горна Оряховица“ допринася за местното социално и икономическо развитие като осигурява постоянна и временна заетост на местното население. Всички служители имат различни социални придобивки във връзка с работата си в ДГС. 




06.06.2018 г.							Изготвил:
гр. Горна Оряховица						/ инж. Грета Радковска /

